इस प्रक्रिया का इस्तेमाल करने से आप लेवेंडर युक्त तेल को लेप में बदल सकते हैं, जिसे त्वचा पर मलने से जलन और दर्द कम हो जाता है। लेप बनाने के लिए सर्वप्रथम ऊपर दी गई प्रक्रिया का अनुसरण करके लेवेंडर युक्त तेल बनाएँ या जड़ीबूटी की दुकान से खरीदे। रोज़ इस्तेमाल होने वाले कद्दुकस के बदले अतिरिक्त, सस्ते कद्दुकस का उपयोग करें, क्योंकि कद्दुकस करने के बाद उसमें चिपके वैक्स को साफ़ करना मुश्किल होता है। कद्दुकस करने से पहले बी-वैक्स को नाप ले; 8 नाप तेल के लिए लगभग 1 नाप बी-वैक्स की जरूरत होती है। तेज़ बाम बनाने के लिए ज्यादा बी-वैक्स की जरूरत होती है तथा मुलायम लेप बनाने के लिए कम बी-वैक्स की जरूरत होती है। अगर आप बी-वैक्स को वज़न के हिसाब से खरीद रहे हैं तो वज़न को आयतन में परिवर्तन करने के लिए इन मूल्यांकन का इस्तेमाल किया जाता है, जिससे लगभग निकट की मात्रा मिलती है: 1 आउंस बी-वैक्स = 1 तरल आउंस = 1/8 कप = 28 ग्राम। कद्दुकस किये गए बी-वैक्स को पैन में डालें। उसपर लेवेंडर युक्त तेल डालें। उसे धीमी आंच पर गरम करें जब तक दोनों मिलकर पिघल न जाएं। इसे पिघलने में लगभग 15 मिनट या उससे अधिक समय लग सकता है। लकड़ी के चम्मच से इसे समय समय पर हिलाते रहें या ऐसे कड़छी का उपयोग करें जिसपर अगर स्थायी रूप से वैक्स चिपक जाता है तब भी आपको उससे कोई फरक न पड़े। पिघलें बाम के मिश्रण को कांच या टिन के कंटेनर में डालें, डालने से पहले सुनिश्चित कर लें कि वह साफ़ सुधरा है। एअर टाइट ढक्कन से उसे बंद कर दें। 10 से 15 मिनट फ्रीज में रखने के बाद या 30 मिनट किसी ठंडे कमरे या सेलर में रखने के बाद बाम या लेप को जांच लें कि कितना सख्त बना है। अगर मिश्रण अभी भी तरल है या उंगली से निकालने में अधिक सख्त है, तो इसे फिर से पिघलाने की जरूरत पड़ सकती है। ज्यादा सख्त बनाने के लिए उसमें थोड़ा और बीज़वैक्स मिलाये या मुलायम बनाने के लिए थोड़ा और तेल मिलाये। बर्तन से बाम को निकालने के बाद, बर्तन में साबुन वाला पानी डालकर उबालें। पानी उबलने के बाद आंच बंद कर दें। उसे थोड़े समय के लिए ठंडा होने दें, फिर  रबर के दस्ताने पहनकर बर्तन में चिपके वैक्स को घिस ले, ऐसा तब करें जब पानी काफी गरम हो। आंच बंद करने के बाद कड़छी या चम्मच को पानी में डालें ताकि उबलते वक्त वह खराब न हो जाएं। सख्त स्पाँज या स्क्रबिंग ब्रश का। इस्तेमाल करके बर्तन व कड़छी को अच्छे से घिसकर साफ़ करें।

TL;DR in Hindi:
सबसे पहले लेवेंडर युक्त तेल बनाने के लिए ऊपर दी गये निर्देशन का पालन करें: चाकू या कद्दुकस की मदद से बी-वैक्स (bee wax) को कद्दुकस करें: बी-वैक्स और तेल को धीमी आंच पर गरम करें: मिश्रण को कंटेनर में डालें: सख्त बनाने के लिए मिश्रण को ठंडी जगह पर रखें: उपयोग में लाए गए बर्तन और चम्मच को साफ़ करें: